text: Á hásumri í 1963 stevndi eitt ungdómskór í Ebenezer til Íslands at syngja fyri íslendingum. Kórið hevði sín uppruna í Bíbliuklassanum í Ebenezer og fekk heitið, Sangvitnisflokkurin, sum á íslendskum var umsett til “søngvottasveitin.”
  Vit fóru við DFDS-skipinum Dronning Alexandrine til Reykjavíkar fyri at syngja á ymsum samkomum, bæði í Reykjavík, Akureyri og aðrastaðni við. Ferðaleiðari var Petur Háberg, røðari (umframt Petur) var Zacharias Zachariassen, og solosangari var Ingálvur av Reyni. Jógvan við Keldu var eisini við á ferðini og sang saman við okkum.
  Kórið taldi 18 ungfólk – teirra millum fleiri tannáringar. Umframt at syngja á samkomum í Reykjavík, vóru vit eisini á Akureyri, Keflavík og øðrum støðum og sungu. Eisini vóru vit boðin inn í studiohøli hjá kringvarpinum í Íslandi, har vit sungu nakrar sangir til eina sending, sum varð send seinni. M.a. sungu vit “Ástfolgin hirðisins hjarta” saman við Ingálvi av Reyni, sum nú kann hoyrast á minnisfløgu Ingálvs.
  Tað eru nú 60 ár, síðani henda ferðin varð gjørd til Íslands við “einglakórinum”, sum nøkur høvdu hug at kalla Sangvitnisflokkin. Av sonnum vóru hetta innihaldsríkir og signaðir dagar, sum vit nú minnast við takksemi. Niðanfyri her síggjast nøkur minnisbrot.
text: #000000
text: Niðanfyri síggjast nøkur kut úr íslendska blaðnum “Norðurljósið”, har Sæmundur Jóhannesson skrivar og “Lív og læru”, har Petur Háberg skrivar:
text: #000001